Dokonalé pery na dosah
Chcete, aby váš rúž vyzeral dokonalo, zatiaľ čo vy budete popíjať koktejl? Naneste ho ako profesionáli!
Pripravte pery
Ak chcete dosiahnuť, aby vaše pery vyzerali perfektne, je potrebné ich vopred jemne vyšúchať a ošetriť, aby ste sa zbavili odumretých buniek. Potrebujeme totiž dokonale rovný povrch. Prebytočný maz odstráňte obrúskom.
Vytvorte dokonalý podklad
Kozmetický trh ponúka množstvo podkladov na pery, ktoré vytvoria dokonalý základ a odhalia skutočnú farbu vašich pier, avšak postačí i jemne nanesený a rozotretý korektor či make-up.
Vytvorte tvar
Pre plnšie pery budete potrebovať ceruzku na pery telovej farby- odtieň by mal byť čo najbližší farbe vašej pleti - a obtiahnite obrys pier tak, aby ste ich dotvorili podľa svojich predstáv.
Vyberte farbu
Pre super výdrž použite ceruzku na pery rovnakej farby ako rúž. Aplikujte na spodnú i vrchnú peru. Prebytok vysušte obrúskom a štetcom naneste rúž. Trik je v postupnom vrstvení farby a následnom osušení nadbytku.
Zafixujte farbu
Pery opatrne prekryte jemnou vreckovkou. Štetcom či vankúšikom naneste práškový alebo kompaktný púder pomocou štetca alebo labutienky. Teraz ste už rúž zafixovali a môžete vyraziť na párty!
Top tip: Udržujte pery v dokonalej kondícii tak, že po vyčistení zubov vyšúchate zubnou kefkou aj pery. Je to najlepší spôsob, ako sa o ne pravidelne starať.
Komentáre (0)
Zatiaľ nebol pridaný žiadny komentár. Pridajte komentár ako prvý.
Účesy celebrít na vyskúšanie v HappyHair
všetky účesy celebrít
Účesy, strihy zo salónov
všetky účesy zo salónov